b"\n_START_ARTICLE_\nElzie Crisler Segar\n_START_SECTION_\nBiografia\n_START_PARAGRAPH_\nLes seves primeres historietes estaven inspirades en les pel\xc2\xb7l\xc3\xadcules de Charles Chaplin que va veure mentre treballava com a projeccionista en un cinema.Richard Felton Outcault el va animar a enviar els seus dibuixos a la premsa, i l'any 1916 va publicar les seves primeres planxes de Charlie Chaplin's Comic Capers al Chicago Herald. Dos anys m\xc3\xa9s tard, l'any 1918, Segar es va passar al Chicago Evening American, pel qual va crear la seva s\xc3\xa8rie Looping the Loop._NEWLINE_La seva feina va atreure l'atenci\xc3\xb3 d'Arthur Brisbane, responsable m\xc3\xa0xim de la King Features Syndicate, propietat del magnat William Randolph Hearst. Reclutat per a l'ag\xc3\xa8ncia, va comen\xc3\xa7ar a publicar en el New York Journal la s\xc3\xa8rie Timble Theatre. _NEWLINE_L'any 1929 va crear Popeye com a personatge secundari dins d'aquesta tira, per\xc3\xb2 el mariner va cobrar r\xc3\xa0pidament protagonisme fins al punt de convertir-se en un dels m\xc3\xa9s coneguts personatges de c\xc3\xb2mic de tots els temps._NEWLINE_Per a la King Features Syndicate, paral\xc2\xb7lelament a Timble Theatre, va crear la tira The Five-Fifteen (1920), que l'any 1926 va canviar el seu nom a Sappo. Va morir de leuc\xc3\xa8mia el 13 d'octubre de 1938 a Santa M\xc3\xb2nica."